Diari Oficial de la Generalitat Valenciana


Sumari del DOGV 9387, del 20-07-2022 (2022/6441)

Suspensió de llicències durant la tramitació del Catàleg de proteccions.
------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6441


Organisme emissor
:   Ajuntament d'Alacant

Tipus de document
:   Anunci

Suspensió de llicències durant la tramitació del Catàleg de proteccions. [2022/6441]  
El Ple de l'Ajuntament, en la sessió ordinària celebrada el dia 30 de juny de 2022, ha adoptat l'acord de suspensió de llicències de demolició i determinades llicències d'edificació durant la tramitació del Catàleg de proteccions, i, en tot cas, per un període màxim de dos anys, i ha resolt:  
  
  
Primer  
Suspendre la tramitació i l'atorgament de les llicències de demolició, mentre es tramita el Catàleg de proteccions i, en tot cas, per un període màxim de dos anys.  
  
Segon  
L'àmbit de la suspensió és el que figura en la relació d'elements catalogats que s'annexa a aquesta proposta.  
Respecte de l'abast de la suspensió, ho serà de:  
1. Llicències de demolició dels béns que figuren en la relació adjuntada com a annex.  
2. Llicències d'obra que comporten actuacions en els edificis identificats anteriorment en el que afecta alguns dels seus components o elements individuals i específicament protegits, i la protecció dels quals siga de nova inclusió en les corresponents fitxes del catàleg en tramitació, això és, que no figuraven ja inclosos en els plans especials de protecció vigents -que continuen regint-se per les seues normes urbanístiques-, i únicament en el cas que l'actuació pretesa en comporte la supressió o eliminació.  
3. Llicències de demolició dels edificis inclosos en els entorns de protecció de la Casa Soto o Martínez i del Teatre Principal, delimitats en el Pla especial de protecció i conservació del centre tradicional, tenint en compte el requeriment d'esmena de la Conselleria de Cultura, i, als exclusius efectes de la suspensió de llicències de demolició, amb la delimitació establida per als entorns transitoris de protecció en l'article 11 del Decret 62/2011, per ser molt menys restrictiva que l'existent en el Pla especial de protecció vigent.  
Així mateix, queda en suspens l'atorgament de cèdules de garantia urbanística, tal com estipula l'article 246.3 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
Tercer  
La suspensió no afecta les ordres d'execució que emanen del mateix Ajuntament dirigides a la conservació i manteniment de les condicions d'estabilitat i seguretat dels edificis, de conformitat amb el que es disposa en l'art. 189 del TRLOTUP.  
  
Quart  
La suspensió tindrà una duració màxima de dos anys i la seua eficàcia requereix la publicació en el Diari Oficial de la Generalitat Valenciana, amb indicació de l'àmbit i el tipus de llicències afectades.  
  
Cinqué  
Publicar la present resolució, mitjançant la inserció d'edictes, en la pàgina web de l'Ajuntament i en el Diari Oficial de la Generalitat Valenciana. Totes dues insercions s'acompanyaran de l'annex en el qual figura la relació individualitzada dels béns afectats per la suspensió de llicències.  
Contra l'acord de suspensió de l'atorgament de llicències urbanístiques es podrà interposar, potestativament, recurs de reposició en el termini d'un mes davant el mateix òrgan que el va dictar, o impugnar-se directament davant la jurisdicció contenciosa administrativa en el termini de dos mesos, a partir de la publicació de l'acord, fent-se constar que una vegada interposat el recurs de reposició no es podrà formular recurs contenciós administratiu fins que aquell siga resolt expressament o se n'haja produït la desestimació presumpta.  
  
Alacant, 6 de juliol de 2022.- El sotssecretari: Germán Pascual Ruiz Valdepeñas.